Nädala alguses leidis kinnitust, et Viljandi kinnisvara haldusamet hakkab koos Paalalinna kooliga Vabaduse plats 6 hoone ruume klassideks muutma. Osa õpilasi kolib koolimaja remondi ajaks sinna.
Lammutamisele minevast hoonest saab ajutine koolimaja
Ametite majaks kutsutav hoone, mida Paalalinna kool järgmisel õppeaastal asenduspinnana kasutama hakkab, on küll määratud lammutamisele ja osa riigiametnikke on sealt seetõttu juba välja kolinud, aga kinnisvara haldusameti juhataja Andres Mägi ütles, et see on pikem protsess ja õppetöö saab kenasti ära korraldada.